San Chorche - Biquipedia, a enziclopedia libre

# San Chorche

### De Biquipedia

San Choche amortando á lo dragón, seguntes Gustave Moreau

San Chorche u Chorche de Capadozia ye o patrón d'Aragón. A penar de que a esistencia de san Chorche no s'ha puesto contrimostrar, a tradizión dize que estió un soldado román de Capadozia (en l'autual Turquía), mártir y dimpués santo cristián. Aberba bibito en o 275/280 - 23 d'abril de 303).

A suya festibidá ye zelebrata o 23 d'abril.

A suya popularidá en a Edá Meya li ha lebato a estar un d'os santos más beneratos en as diferens creyenzias cristianas y encluso —en un fenomén de sincretismo— en o mundo musulmán.

### [Editar] San Chorche y Aragón

Bandera d'a probinzia de Zaragoza. A cruz de San Chorche aparixe en as banderas d'as probinzias d'Aragón y en o escudo d'Aragón

En 1096, en Alcoraz, amán de Uesca, as tropas d'o rei Sancho Remíriz d'Aragón yeran sitiando a ziudá. Os musulmans que yeran en Uesca rezibieron aduya de más tropas que i plegoron dende Zaragoza y consiguioron matar á lo rei, pero perdioron a baralla d'Alcoraz, seguntes a falordia, grazias á l'aparixión de San Chorche. Más tardi o rei Pietro I d'Aragón conquistó Uesca imbocando l'aduya d'o santo.

Sobre tot dende o sieglo XIII surten numerosas falordias y aparixions en o reino. Asinas Chaime I lo Conqueridor cuenta que en a conquista de Balenzia aparexió o santo: «S'aparexió san Chorche con muitos caballers d'o paradiso, que aduyoron á benzer en a baralla, en a que no morió dengún cristián». Más tardi, o rei Chaime cuenta d'a conquista de Mallorca que «seguntes li contoron os Sarradíns, istos beyoron dentrar primero á caballo á un caballero blanco con armas blancas», que er identifica con san Chorche.

O patrozinio de san Chorche sobre os reis d'Aragón y sobre toda a Corona d'Aragón se reconoxe ofizialmén en o sieglo XV con la creyazión d'una festibidá.

| Se beigan as imachens de Commons sobre San Chorche.

Retrieved from "http://an.wikipedia.org../../../s/a/n/San_Chorche_3061.html"

Categoría: Santos

##### Views

- Articlo
- Descusión
- Current revision

##### Rechirar

##### Atras luengas

- ܐܪܡܝܐ
- Български
- Català
- Česky
- Dansk
- Deutsch
- Ελληνικά
- English
- Esperanto
- Español
- Eesti
- Suomi
- Français
- עברית
- Magyar
- Italiano
- 日本語
- ქართული
- 한국어
- Latina
- Limburgs
- Lietuvių
- Nederlands
- ‪Norsk (bokmål)‬
- Nouormand
- Polski
- Português
- Română
- Русский
- Simple English
- Slovenčina
- Slovenščina
- Shqip
- Српски / Srpski
- Svenska
- Українська
- Vèneto
- 中文
- 粵語